text:
SECCION 6
Apoyando e Reino—Nos Ta Construi Luganan di Adoracion y Duna Yudansa Ora un Desaster Natural Tuma Luga
BO TA cana drenta bo Salon di Reino y casi bo no ta reconoce e luga. Semper bo tabata orguyoso di e edificio aki. Bo tin hasta grato recuerdo di tempo cu bo a yuda construye algun aña pasa. Pero awor bo ta mas orguyoso cu nunca di e Salon di Reino, ya cu nan a transform’e temporalmente den un centro di ayudo pa coordina trabounan di auxilio. Recientemente un horcan a causa inundacion y destruccion den bo area, y di biaha e Comite di Sucursal a organisa un manera pa e victimanan di desaster por haya cuminda, paña, awa limpi y otro yudansa. E articulonan cu e centro di ayudo a ricibi di donacionnan ta bon ordena. E rumannan ta drenta un tras di otro y ta haya loke nan tin mester. Hopi di nan ta yora di alegria.
Hesus a bisa cu nan lo reconoce su pueblo na e amor cu nan tin pa otro. (Juan 13:34, 35) Den e seccion aki nos lo bay mira con testigonan di Jehova ta demostra amor cristian den e proyectonan di construccion y durante e trabounan di auxilio. E muestra di amor aki ta un prueba convencente cu nos ta bibando bou di e Reinado di Hesus.
DEN E SECCION AKI
CAPITULO 18
Con e Actividadnan di Reino Ta Ser Financia?
Di unda e placa ta bin? Con ta uz’e?
CAPITULO 19
Trabou di Construccion Cu Ta Duna Gloria na Jehova
Luganan di adoracion ta duna honor na Dios, pero tin algo otro cu e ta balora mas ainda.
CAPITULO 20
Dunamento di Yudansa Ora Desaster Natural Tuma Luga
Kico ta yuda nos compronde cu dunamento di yudansa ta parti di nos sirbishi sagrado na Jehova?


c: text/html

text:
Dia di Betico
Un dia nacional na Aruba hopi importante pa nos isla ta Dia di Betico. Riba 25 di januari ta conmemora nacemento di e lider politico Arubano, defunto Gilberto Francois (Betico) Croes.
Gilberto Francois "Betico" Croes a nace na Santa Cruz riba 25 di januari 1938. E la sigui enseñansa avansa na Aruba y despues a sigui su estudio na Pedagogische Academie na Hilversum. Na 1959 e la obtene su hoofdakte como maestro di scol. Despues di su regreso na Aruba e la duna les na Sint Jozef School como tambe na Sint Antonius College na Santa Cruz.
Na 1967 Beticio Croes a inicia su carera politico, prome como miembro di Arubaanse Volkspartij (AVP). E a forma parti di e prome bestuurscollege di Aruba como diputado di enseñansa. Na 1971 e la funda (hunto cu Watty Vos, Daniel Leo y Efrain de Kort) Movimiento Electoral di Pueblo (MEP) Desde fundacion di e partido te na su fayecimento e tabata presidente y lider di partido. No obstante nunca e la sinta como diputado di MEP den Bestuurscollege di Aruba y nunca e tabata diputado den Gabinete Antiano. E tabata consehero general di coalicion Arubano unda MEP tabata forma parti.
Como politico Betico Croes a lucha pa derecho di autodeterminacion di e pueblo Arubano. Na 1976 a acepta su proposicion pa un bandera Arubano y himno nacional propio. Betico Croes y MEP a lucha pa un status aparte denter di Reino Hulandes, los for di Antias Hulandes. Riba 25 maart 1977 riba su iniciativa un referendum a tuma luga (82% a deposita nan voto), unda un mayoria di 57% di pueblo Arubano a vota pa independencia. Despues e lo bira Status Aparte.
Na 1977, tempo cu MEP como e partido mas grandi a keda for di gobierno central, Betico Croes a yama pueblo di Aruba pa protesta contra e dominio di Corsou. E situacion a escala y Corsou a manda riot commando pa Aruba. Gobierno Hulandes a cuminsa realisa cu tin cu tuma exigencia di Aruba hopi na serio y a invita un delegacion pa Den Haag pa discuti e situacion. Eynan Betico Croes a boga exitosamente pa Status Aparte pa Aruba.
Betico Croes tabata lider di e delegacion Arubano durante e Conferencianan decisivo di Mesa Rondo na februari 1981 y na maart 1983, unda e la logra Status Aparte entrante januari 1986. Condicion di Hulanda tabata cu Aruba mester bira completamente independiente despues di dies aña. Na 1990 a scrap e clausula aki.
Riba 31 di december 1985 na e antesala di Status Aparte, Betico Croes tabata tragicamente envolvi den un accidente di auto pisa, unda e la drenta den un coma di cua e lo no lanta mas. Betico a fayece casi 11 luna despues riba 26 di november 1986. Ta considera Betico Croes como e Libertador di Aruba.
Manera ariba menciona, Betico Croes tabata un luchado pa e bandera Arubano y himno nacional “Aruba Dushi Tera”, cu na 1976 a keda oficialmente inaugura. Riba 18 di maart ta celebra Dia di Himno y Bandera como dia di fiesta nacional. Fecha di nacemento di Betico Croes tambe ta un dia di fiesta oficial ‘Dia di Betico’. Despues di su fayecimento a cambia nomber di Nassaustraat, caya principal di e centro di Oranjestad, pa Caya Gilberto François (Betico) Croes, conoci como Caya Betico Croes. E plasa patras di Cas di Cultura den Vondellaan ta yama na su honor “Plasa Libertador Betico Croes”. Eynan tambe tin estatua di dje como tambe riba e plasa banda di cas unda e a nace na e crusada principal di Santa Cruz. E plasa aki ta conoci como ‘Plasa Status Aparte Betico Croes’.
E frase mas famoso di Betico Croes ta sin duda “Si mi cay na caminda, gara e bandera y sigui cu e lucha".
Fuente: Historia di Aruba

robotstxt: allowed

filter: keep


text:
DIARANSON 09 APRIL, 2014
3
Fundacion StimAruba preocupa cu hopi rosamento No tin lei pa protege nos naturalesa
Ambientalista sra. Olinda Rasmijn di fundacion StimAruba a lanta su bos di protesta pero tambe di conscientisacion riba e problematica di rosamento indiscrimina di terenonan priva y mondinan. Nan a ser sacrifica sin midi e consecuencianan cu esakinan tin pa nos medio ambiente. “Cantidad di tereno a bay. Masha hopi di nos parti di medio ambiente cera a bay...”, segun sra. Rasmijn. El a bisa cu no isla no ta un excepcion riba e problematica di rosamento y construccion di infrastructura, ya cu cada luga den mundo a traha y modernisa nan infrastructura. Pero fundacion StimAruba ta mira cu delaster tempo den henter nos isla ta ser presenta destruccion di nos naturalesa den tur sentido. “Nos Arubiano a lubida cu medio ambiente ta haci un lugar bunita”, sra. Rasmijn a declara na ArubAwe. Sra. Rasmijn a trece como ehemplo e tereno grandi y priva cu a ser rosa cerca di airport unda tur hende por mira un borchi grandi cu ta bisa “For Sale”. Den un habri y frega di wowo full e tereno a ser rosa, ya cu rosamento “a bira un custumber aki na Aruba. Pa cumpra un tereno prome cos bo ta haci ta rosa”, segun sra. Rasmijn. E ta haya un lastima cu e hende no ta tuma ni sikiera e tempo pa wak ki sorto di mata nan por laga atras, y cual matanan ta endemico den e area aki pa protege nan, ya sea cu e mata ta ser laga den e mesun sitio of e ta ser replanta pa
reforesta otro area di nos isla. Pero igualmente nos legislacion ta pober ainda tereno di medio ambiente ya cu no tin lei pa protege nos naturalesa y sanciona esunnan cu ta destrui nos fauna y flora tipico. El a indica cu ademas di fundacion StimAruba ta existi tambe e departamento di Santa Rosa cu tambe mester atende cu e parti aki cu ora un hende ta cumpra un tereno inspecciona si tin matanan endemico ariba djele, ya cu nan tambe ta bay perdi. E ta cuestiona tambe cu banda di caminda tur e tunanan ta wordo kita, y e ta haya un lastima ya cu e tuna ta produci un flor gel unda cu e blenchi Dorna Sol ta haya su cuminda y nan ta yuda den e proceso di conservacion di nos flora. Awor e sorto di parha aki ta desampara y sin cuminda ya cu e tunanan aki ta ser sacrifica, segun sra. Olinda Rasmijn. Rosamento su impacto ta grandi, mas grandi di loke nos ta kere, ya cu no solamente ta ser sacrifica nos flora of matanan tipico y endemico, sino full nos ecosistema. Ya cu probablemente unda cu tin palo, mata y yerba, tambe nos tin bestianan, specialmente parhanan y coneunan tambe. Un bon noticia cu sra. Rasmijn a trece dilanti ta cu ainda tin coneunan den nos mondinan, y no ta asina cu boanan a comete tur, ya cu tin parti cu nos coneunan ta mas sabi cu e boanan.
PROTECCION DI NOS NATURALESA Sra. Olinda Rasmijn di fundacion StimAruba a bisa cu mientras otro parti di mundo ta poniendo hopi atencion riba conservacion di naturalesa y e hendenan ta mas envolvi y nan ta protesta ora cu naturalesa ta den peliger. Sinembargo e ta haya un lastima cu akinan na Aruba niun hende ta papia nada. Ora cu corant ta denuncia algo, nan ta lese awe, tur hende ta papia riba djele, y tur cos ta wordo lubida atrobe. E ta declara cu aunke Parke Nacional Arikok tin un porcion grandi di nos isla pa proteccion di nos naturalesa, pero sra. Rasmijn ta haya cu masha poco palo tin den parke, ya cu banda pariba no tin palo. Di otro banda trabou di infrastructura ta tuma lugar caminda beton y klinker a wordo poni, mientras cu e parti berde ta wordo busca for di afo. Mientras cu nos tin mata tipico te hasta medicinal manera mata di kibiti no ta ser protegi y nan no tin lugar pa crece. Tampoco nos no ta haya mas palo di wayaca manera antes ya cu nan ta scars, y lugarnan caminda nan tabata crece den bario di Wayaca tur palo di wayaca a ser sacrifica y awor e ta un mata endemico riba nos isla; y te hasta e nomber a ser sacrifica ya cu enbes di wayaca, e nomber a ser cambia pa Way-
aca sin accent riba ultimo “a”. El a recorda cu e area ey tabatin hopi mata di wayaca ya cu tabatin calichi of calki cu ta ideal pa e sorto di mata aki crece fuerte y asina e parhanan por traha nan neishi. Ademas nan ta mata cu no mester di hopi awa y nan ta crece semper alegre y berde cu tur sorto
di flor, el a bisa. Sra. Rasmijn ta haya contradictorio cu mientras habitat natural di nos parhanan ta ser sacrifica, awor tin hendenan cu kier bin cu contamento di nos parhanan, pero niun di e hendenan aki no ta bay tampoco bringa pa protege e poco palonan cu nos tin na Aruba.
Mas y mas atake cybernetico ta sosode via Hulanda Criminalnan ta uzando mas y mas rednan Hulandes pa comete atakenan cybernetico. Esey ta locual e compania mundialmente renombra Symantec Corporation a laga sa. E compania ta proteha informacion di individuonan, companianan y gobiernonan rond mundo. Y durante presentacion di su raport annual riba menasa di criminalidad di internet a mustra cu rednan Hulandes ta vulnerable. E atakenan cybernetic dirigi a subi cu 91 porshento na 2013 compara cu 2012, segun e investigacion. Hulanda a subi di e di 7 pais na e di 4 pais for di cua ta comete e atakenan cybernetic. Esaki ta pa motibo entre otro cu Hulanda tin un bon infrastructura di internet. Banda di HUlanda, Rusia tambe a subi fuerte den e top 10 paisnan. ”Si mester mira na e profesionnan, anto e asistentenan personal y trahadonan di relacionnan publico ta esnan cu mas ta ricibi atakenan cybernetico, pues via computer. Esey ta pa motibo cu nan por tin e acceso na personanan prominente manera personan famoso of ehecutivonan di companianan grandi,” segun Symantec Corporation. Pero tambe informacion personal di consumidornan ta core peliger. Ta trata aki di particularmente numbernan di credit card y historia medico, te na e password y cuenta bancario. Symantec Corporation como tal ta conseha pa controla regularmente e recibonan di banco y di credit card pa iregularidad. “Tambe, sea alerta pa ofertanan online cu ta parse di ta mucho bon pa ta berdad. Mayoria biaha nan ta mucho bon pa ta berdad tambe.”
DIARANSON 09 APRIL , 2014
8
Green Education Symposium powered by SETAR
A start sali den Cas di Cultura cu hopi interes studiantenan di Aruba cu tabatin einan den exposicion di Santa Rosa. Sr. Johannes Lankester su topico tabata tocante “maatschappelijke waarde van gemeenschappelijk landbouw” na unda cu e la elabora etre otro riba produccion di fruta y berdura den gran escala usando methodonan sin pesticide of geneticamente modifica. Sr. Geert Kooistra, un di e oradornan di Green Education Symposium 2014 a keda inspira desde aña pasa y a produci un buki cu ta trata e principionan di planea pa futuro den sostenibilidad den e mundo moderno. Sra. Nathalie Maduro, Director di Santa Rosa a presenta un vision como meta pa aña 2020 cu e tema “Aruba on the road to 20%/’20”. Esaki Santa Rosa kier logra usando diferente mothodo pa entre otro colecta awa sea di pos, dam of for di e planta di awa na Parkietenbos. Tambe a toca temanan di agricultura manera horticultura y hydrocultura. Representante di WEB Aruba a papia tocante di awa sostenibel y cu por usa aw ate cu 3
E siman aki ta tumando lugar na Cas di Cultura full un siman den cual tur dia, gruponan di studiantenan di diferente schoolnan secundario di Aruba, y otro institucionnan di educacion avansa ta acudi pa siña un poco mas di e vision cu Aruba tin 20% di propio cuminda produci na Aruba pa aña 2020. E aña aki e tema ta sustenibilidad propio di cuminda na Aruba. Esaki ta di tres biaha cu e Green Education Symposium ta tumando lugar y ta di tres biaha tambe cu SETAR ta e sponsor principal di e evento. Sra. Suzy Maduro, Corporate Communications di SETAR a expresa: “ Si e prome dos symposionan anterior a enfoca riba spaarmento di awa cu coriente y maneranan inovativo di green y aspectonan di energia alternativo pa nos tin energia na Aruba, e biaha aki ta
subraya e importancia pa nos planta nos mesun fruta y berduranan. Pa nos ta mas conciente di come cuminda mas organico cu ta mihor pa salud di hende. “ Sra. Maduro a sigui bisa cu SETAR ta para pa inovacion riba tur tereno. Awendia lo nos mester bai pensa riba nos cunuqueronan moderno cu lo aplica otro Sistema y Tecnologianan pa por tin mihor resultado den agricultura. Pa loke ta trata tecnologia modern, Sra. Maduro ta pensa cu medionan di telecomunicacion lo yuda pasa informacion vital cu por usa y tambe un medio kizas con pa distribui e cuminda despues pa otronan. E prome mainta a bai hopi bon y e hobennan di Colegio Arubano, La Salle College, Filomena College y IPA a keda hopi entusiasma cu tur e informacion ricibi pero tambe e intercambio
biaha. Elmar tambe a presenta con coriente por asisti agricultura por medio di solar panel, Sr. Elthon Lampe ta encabesa e projecto di Solar panel park na Airport. Loke a hala hopi atencion e durante e GESIII tabata e vid-
eo “un cunukero, un piscado, un plato” na unda cu Urvin Croes a bishita e cunuco di Sra. Maureen Laaf-Ras y despues a cumpra un pisca for di Centro Hadicurari y a traha un plato sabroso cu ingredientenan local.
Experto Hulandes rabia cu panel di clima di Nacionnan Uni Tin un desacuerdo pisa entre esnan cu ta forma parti di e panel di clima di Nacionnan Uni. E profesor Hulandes Richard Tol a bandona su posicion den e panel ya cu e ta di opinion cu e conclusionnan di e raport riba clima mas nobo di Nacionnan Uni ta mucho alarmista y apocalyptico. “E panel ta dirigi basa riba un maneho ambiental, y no un maneho basa riba sciencia,” Tol a laga sa. E Intergovernmental Panel on Climate Change di Nacionnan Uni, esta IPCC siman pasa a presenta su raport riba clima mas nobo durante un encuentro na Yokohama, Hapon. E raport ta contene argumentonan riba e cambio di clima y e possible risiconan di esaki. E declaracionnan aki ta ahci basa riba algun cien estudio scientifico internacional. Pero segun e economist di clima Richard Tol, e conclusionnan ta alarmist y apocalyptic. “Mi ta distancia mi mes di e resumen di e raport, y no di e raport mes,” Tol a declara y pa e motibo aki a tuma su retiro di e panel. “Cambio di clima ta un problema real. Pero, alarmismo, tanto den e resumen como den media, no ta
contribui na nada bon pa maneho.” Tol ta enfatisa cu e raport ta di un banda so, y cu e tono ta exageradamente alarmista. Como ehempel e ta ilustra cu den e resumen pa esnan cu ta traha maneho, ta enfatisa e consequencianan negative di e stress di calor. “Pero ta neglisha di menciona e consequencianan positive di un stress di friedad cu ta bahando. Y toch e cantidad ey ta mas grandi. Un otro ehempel, ta cu e demanda pa cuminda lo subi mientras cu e oferta lo baha. Esaki ta crea un impression cu mundo lo enfrenta hamber. SInembargo den e raport mes tin un capitulo cu ta splica claramente cu e oferta di cuminda lo sigui aumenta den e siguiente 10 añanan, pa motibo di adelantonan tecnologico den agricultura.” Segun Tol, tin dos investigacion oficial cu ya caba a mustra cu e IPCC sistematicamente ta sobreestima e peligernan di cambio di clima. “E organisacion ta guia y controla pa hendenan cu tin un interes den maneho di clima. IPCC como tal ta dirigi for di maneho di clima y no for di e punto di bista scientifico.”
PAGINA 14
DIARANZON 9 APRIL 2014
DIARIO
Columnista di corant Hulandes mas lesa ‘De Telegraaf’ cu elogio pa maneho di Prome Minister Mike Eman aña crece di 200 mil pa aña te yega na 1 miyon y mei di turista bishitando e isla. E cantidad di cambernan di hotel a bira cuatro bes mas tanto te yega na 8 mil camber. Pero, gobierno di Aruba ta haya cu e crecemento intenso aki mester cambia di enfoke. “Nos ta bay concentra nos mes mas na hisa e nivel di calidad, na stimula turismo duradero y mehora e bienestar di e comunidad Arubiano. Nos no kier tin solamente hotelnan di cinco strea, pero tambe bario y casnan di anciano di cinco strea”, Prome Minister di Aruba Mike Eman a bisa
ORANJESTAD (AAN): Bou di e titular ‘Bienestar’ Paul Eldering ta comenta
cu ‘Aruba, nos isla pa bay vakantie den Caribe’ a mira e cantidad di turista den 25
durante su ultimo bishita na Den Haag. Segun Eman Aruba ta bira e prome porta di entrada di exterior pa Union Europeo. Esaki ta encera un tramitacion mas lihe cu menos dolor di cabes pa e pasaheronan aereo di ‘Schengengebied’. Eldering ta comenta cu Eman a bisa tambe cu e isla mester bira e trampolin pa economianan cu ta creciendo den forma fuerte den Latino-America. “Nos conoce e espirito comercial y por comparti nos experiencia cu nos partnernan Hulandes”. Eldering ta haya cu ta sabi pa atrae empresanan di e
forma aki. Schiphol cu ta yuda maneha aeropuerto ta riba dje pa probecha di e expectativanan faborabel na Aruba cu den pasado a enfoca mas tanto riba e turista Mericano. Europa, cu Hulanda canando dilanti, ta haya di awor padilanti extra atencion. Aruba, como un ‘pida Europa den Caribe’ kier bira un testlab di un bon balansa entre e bienestar local y e industria di biahe di mañan. Eldering ta termina su columna bisando cu hopi otro destinacionnan vacacional por tuma un ehempel na Aruba y su maneho.
DIARANZON 9 APRIL 2014
PAGINA 61
DIARIO
Lili Prince ta mustra preocupacion di WKF: BibaÊcadaÊmomento
Cu inmenso dolor na nos curason, pero cu un admiracion grandi y agradecido di a mustra nos con bo tin cu carga bo fe, forza y balentia nos ta anuncia fayecimento di : MARCELINA MARIA RAS-CROES Mihor conoci como “Lientje” 5 januari 1968 - 2 april 2014 Na nomber di su: Esposo: Giovanni “Fang” Ras Yuinan : Nastasxya y Litsxya Ras Mama: Sra. Vda. Juana Maria Croes-Winterdaal Rumannan: Sra. Beata Croes y famia Sr. Dario Croes Tata: Sr. Marcolino Croes y Esposa Rumannan: Sra. Dora Croes y famia Sra. Michelle Croes y famia Sra. Mena Werleman-Croes y famia Swa y cuñanan: Sr. Severino Ras y famia Sr. Rosendo “Rocky” Ras y famia Sra. Milda “Mavalda” Ras y famia Sra. Patty-Jo Duncan y famia Sra. Josette Martina Tanta y omonan, madrina y padrino, subrina y subrinonan, ihanan, primo y primanan y demas famia, amigo y conocirnan ta invita pa e acto di entiero cu lo tuma lugar dia 8 di april 2014 na Capilla Santa Famia na Pos Chikito pa 4’or di atardi . E restonan mortal di nos difunto stima “Lientje” lo ta reposa for di 1’or di merdia den Capilla Santa Famia. Adres pa condolencia: The Olive Tree funeral home na Cumana dialuna 7 di april for di 7’or te cu 9’or di anochi. Nos ta lamenta cu despues di entiero nos lo no por ricibi bishita di condolencia na cas. Nos ta pidi nos mas sincero disculpa cu si den nos tristesa nos por a lubida un of mas famia. Bernhardstraat 134-136 - San Nicolas - Tel 584 8888 Avenida E.J. ÒWattyÓ Vos 44 - Oranjestad - Tel 5820000 theolivetreefuneralhome@gmail.com www.theolivetreefuneralhome.com
BibaÊcadaÊmomento
Ken cu gosa proteccion di Dios altisimo y biba den Su sombra poderoso, e por bisa: “Mi refugio, mi defensa, ta den Bo mi a pone tur confiansa”. Cu tristeza den nos curazon, nos ta cumpli cu e deber di anuncia morto di nos ruman y tanta stima: JUFFROUW MARCOLINA CROES Mihor conoci como MARGO Ridder in de orde van Oranje Nassau Ex Directora di Maria Goretti School na Paradera Ex Directora di Mater Dei Huishoudschool na Oranjestad Ex Minister di Antiyas Hulandes 18 juni 1936 - 8 april 2014 Rumannan:
Betty, +Carmen y famia Mani, + Janchi y famia Greta, Loreto y famia Silvio, Annie y famia Rina y famia Lica, Eugène y famia Mena y famia Candy Gloria y yiu Leo, Lourdes y famia Caesar, Genevieve y famia Tanta: Alcida Thijsen y famia Fany Croes y famia Sobrino y sobrinanan, comper y comernan, ihanan, primo y primanan y demas famia. Su mihor amiganan Digna , Mary, Lucy, Marina, Ann, Zuster Juliette y Zuster Lucy, Ingrid y Erna Ta invita tur amigo, bisiña y conocirnan pa asisti na e acto di entiero cu lo tuma lugar: Diasabra 12 di april 2014 pa 11’or di mainta saliendo for di Misa Inmaculada Concepcion pa Santana catolico “Santa Maria” na Santa Cruz. Nos defunto stima lo ta reposa for di 9’or di mainta den Misa Inmaculada Concepcion na Santa Cruz. Adres pa condolencia: The Olive Tree funeral Home na Cumana Diabierna 11 di April di 7’or pa 9’or di anochi. Bernhardstraat 134-136 - San Nicolas - Tel 584 8888 Avenida E.J. ÒWattyÓ Vos 44 - Oranjestad - Tel 5820000 theolivetreefuneralhome@gmail.com www.theolivetreefuneralhome.com
Tin pacient cu apenas 14 aña di edad cu cancer na stoma! ORANJESTAD (AAN) – Señora Lilian (Lili) Prince, presidente di e Fundacion Wilhelmina Kanker Fonds, den entrevista cu Matutino DIARIO a expresa cu e tema di cancer na stoma, cada dia ta bin mas dilanti. E dama a menciona esaki den e contexto di e charlanan organiza pa WKF tocante e tema menciona, diasabra ultimo den e ballroom di Alhambra. Manera ta conoci e oradornan tabata dr. Deepu Daryanani, Oncologo y Cirujano; dr. Edgar Caceres, Gastroenterologo y sra. Angelique Salsbach, Nutricionista. Sra. Prince a agrega cu luna di Maart tabata e luna di cancer di tripa, y na momento cu el a puntra dr. Caceres cual ta e tema pa referi na dje durante e charlanan, el a mustra cu mihor papia tocante cancer di stoma. E dama a subraya cu awendia tin hopi persona cu sintomanan cu na final ta cay na problema di stoma. Wilhelmina Kanker Fonds ta conciente cu cancer di stoma ta afectando mas y mas hende hoben, y tur esaki ta basa riba e estilo di bida di nos hendenan. El a menciona cu nos hubentud ta come loke ta mas lihe y mas facil y nos tur tin cu wak kico nos ta come, pasobra den pasado no tabata tin tanto caso di cancer di stoma manera awor. Awendia, mainta tempran na luga di cuminza cu bebe un of dos glas di awa pa laba e tripanan, nan ta cuminza cu bebe un refresco gaseoso masha popular. Cancer na stoma ta tuma su tempo, pero ora e ta yega ta surgi un brote grandi cu hopi caso di cancer na stoma. Hopi hende hoben ta acercando WKF, pasobra ora nan bay afo cu nan mayornan e ora ey alarma ta bati. Tin mucha di 14 aña ya caba tin e malesa, y sra. Prince a expresa cu casonan
asina ta spanta bo pasobra antes nos tabata papia di malesa di hende grandi, pero awendia nos ta papia di hoben. Sra. Prince a indica cu esaki ta un preocupacion di WKF tin, pero tambe e ta respeta nos comunidad pasobra e sentimento cu nos hendenan tin ta cu nan no ta gusta pa tur cos wordo habri y no ta duna publicidad na esaki. No obstante, mester cuminza cu prevencion y concientizacion di e tiponan di cancer cu tin aworaki. Como conseho pa nos pueblo sra. Prince a expresa” “Abo ta esun cu conoce bo curpa, bo conoce ora cu bo come ki sorto di reaccion bo tin, si bo tin algo cu bo ta mira cu no ta
bon, acudi cerca bo docter di cas y pidie mesora pa pasa bo pa e specialista. No warda, no vacila!” sra. Lili Prince a remarca.
Studiante di Universidad di Amsterdam, cu investigacion riba movimento di studiantenan Antillano y Surinameño entre 1950 y 1975 ORANJESTAD(AAN): Wendeline Flores ta un studiante di Historia na Amsterdam y e ta hasiendo un estudio/investigacion riba e movimento di studiante Antiyano y e movimento di studiantenan di Suriname, entre 1950 y 1975. Esaki ta pa e por completa su scriptie pa su ‘Masters na Universidad di Amsterdam. Prome cu Flores a bin Aruba, el a hasi un investigacion na Corsow y eynan el a entrevista algun di e hendenan cu den e periodo menciona tabata studia na Hulanda. Na Aruba el a bin pa hasi mescos. Tambe el a bishita biblioteca pa wak si e por haya informacion y material for di e archivo, relevante pa su investigacion. DIARIO den un entrevista a puntra Flores con el ayega na e idea pa hasi e investigacion ey. El a indica cu algun aña atras el a hasi un vak na Universi-
BibaÊcadaÊmomento
“ Señor ta mi wardador, mi n’ tin falta di nada; Den cunucu di yerba berde, E ta ponemi sosega. E ta hibami na awa tranquil, pa mi bolbe haña forsa. ” Salmo 23:1,2,3 Cu inmenso tristeza na nos curazon, nos ta participa cu a fayece cristianamente na Bucaramanga, Colombia
Margriet Kelly-Geerman 8 februari 1946 - 6 april 2014
Acto di entiero lo tuma lugar na Aruba pero dia y ora lo wordo anuncia despues. Bernhardstraat 134-136 - San Nicolas - Tel 584 8888 Avenida E.J. ÒWattyÓ Vos 44 - Oranjestad - Tel 5820000 theolivetreefuneralhome@gmail.com www.theolivetreefuneralhome.com
dad tocante di grupo di migrante (‘Buitenlanders in Nederland’). Despues di esey el a skirbi su scriptie di ‘Bachelor’ tocante di e revista di studiante Antillano yama ‘Kambio’, cu tabata wordo skirbi y publica entre 1965 y 1968. Flores a logra entrevista algun hende cu tabata den redaccion di e revista. Asina el a haya e inspiracion di bay mas profundo den e tema di studiantenan Antiyano y Surinameo. El a bisa cu mirando cu diferente di e studiantenan di e tempo y ta grandi di edad, quizas ta malo of a fayece, ta bon pa awor hasi pregunta y haya informacion for di nan over di e tempo ey. Den e investigacion Flores ta hasi preguntanan general manera unda nan a studia y cua estudio. Asina ta purba evalua tambe kico ta e diferencia entre studia na Amsterdam y Tilburg por ehempel. Tambe e ta puntra nan con activo nan tabata den bin cu organizacionnan pa Antillano, si nan a skirbi articulonan den revistanan di studiante, of si ta solamente studia nan a studia na Hulanda. Locual a resalta te ainda ta cu e tempo ey ora cu e studiantenan a caba nan estudio y a bolbe nan pais, nan a haya e posicionnan halto di trabao den comunidad. Tambe a resalta cu tin diferencianan grandi entre unda na Hulanda bo a studia.
URATACA CENTER
Special di awe:
Lasagne Carni, Garlic bread, Salada
Diarazon April 9 2014 - Edicion-8 Vol.19372
Sta. Cruz #110 Tel: 585-9500 Fax:585-0951 - E-mail: solodipueblo@gmail.com
1.50
Afl. 10.00 (di 12 pa 3pm) Tel: 585-5212
Donny Rasmijn ta acusa Paul Croes di ta haci wega cu permiso pa Ritz Carlton Hotel
PARTIDO MEP:
HULANDA TA HOPI PREOCUPA PA SITUACION FINANCIERO DI ARUBA MIKE EMAN PRONTO BAO CURATELA OF NAN TA SCOP ARUBA FOR DI REINO HULANDES
Desempleo a minimaliza ?
Hefboom di tram a dal cabayero na su cabez
Women’s Club of Aruba a reconoce 11 miembro como Life Member
Suzuki Jimmy a pega candela y kima por completo na Montaña
Paul Croes ta papia coy loco !!
Valero, Westin a cera y tin menos hende na cas?
Aruba Softball Bond hunto cu Royal Power y HEINEKEN ta presenta Champs of the Champs 2014 "The 8th Edition" 30 Juni - 6 Juli 2014 10 equipo internacional CONFIRMA!!!!!! Delegacionnan di mas di 500 persona
Competencia halto nivel den combinacion cu un ambiente unico!! Keda Pendiente.
Diarazon April 9 2014
Pagina 2
CUAL TA E PARLAMENTARIO DI AVP CU PROBLEMA SERIO CU MALUSO DI DROGA? Parlamentarionan di AVP dia pa dia ta demostra nan nivel di inteligencia. Nan no sa mes kico ta nan trabao: controla gobierno! Nan ta kere cu nan ta sinta den Parlamento pa controla parlamentarionan di MEP. Tin otro ta kere cu nan ta sinta den Parlamento pa controla parlamentarionan di Corsou. En vez di cuestiona dicon no ta inverti suficiente den enseñanza, ta controla of chercha di oponentenan y haci sonido di porco. En vez di cuestiona dicon no ta haci nada contra abuso di mucha, ta tira cu lodo riba e accidente di Besaril pa crea sensacion y pa tapa nan propio inaptitud. Pesey ta bon pa recorda cada un di nan de vez en cuando para keto pa recorda nan pa mira e balki den nan mesun wowo en vez di keda ripiti e splinter den wowo di otro. Awe nos ta puntra, ken ta e parlamentario di AVP cu un hobby pa musica y na mes momento un hobby mahos di maluso di droga? Con un parlamentario asina por pretende di por representa interesnan di pueblo den parlamento, di cabey boto por cierto, siendo e tin un problema serio cu droga? Apenas e por representa su mes y e poco votonan cu el'a haya! Corda pa pretende di representa un pueblo. Anto hustamente e parlamentario aki ta esun cu awor ta kere cu e por tira e prome piedra. Shon, bay saca e balki di den bo wowo prome y despues mustra riba e splinter den wowo di otro. Ta bon pa e parlamentario aki, en vez di cuestiona un otro parlamentario cu tabata envolvi den un ACCIDENTE, cuminsa cuestiona con su colega di partido tabata meti den un escandalo di labamento di placa. Con Mike Eman a tene lazonan asina intimo cu Kiko Gomez, gobernador del miedo. Con Otmar Oduber a cera asina di cerca cu e criminal mas peligroso di Aruba den e strawberry-gate. Con su otro colega di partido tabata meti den traficacion di mucha muhernan pa prostitucion. Pasobra esakinan no ta ningun ACCIDENTE. Esakinan ta cosnan di cuestiona. Mihor e parlamentario aki bin padilanti y duna cuenta na pueblo, mescos cu e ta exigi di Besaril. Nos ta dune algun dia pa haci esaki. Waak e balki den bo wowo, prome cu waak e splinter den wowo di otro.
Cas na Paraguana a haya bishita di ladron Presencia di Polis a wordo pidi dialuna 19.45, na Paraguana pa un ladronicia. Na e sitio e muher C. a bisa cu desconocirnan a drenta den su cas y a bay cu diferente articulo. Polis a tuma e keho.
PUEBLO A H HAÑA SU PEN BEK
Pa kualkier informacion solodipueblo@gmail.com of
☎ 585-9500
PARTIDO MEP:
HULANDA TA HOPI PREOCUPA PA SITUACION FINANCIERO DI ARUBA MIKE EMAN PRONTO BAO CURATELA OF NAN TA SCOP ARUBA FOR DI REINO HULANDES Di diferente fuente ta bin informacion cu gobierno Hulandes ta hopi, pero hopi preocupa cu e situacion financiero di pais Aruba. Apesar cu Aruba tin su autonomia riba tereno financiero, awor na Hulanda nan a cuminsa sinti e riesgo grandi cu Aruba ta significa pa henter Reino Hulandes cu e situacion deplorable cu un momento of otro, por rementa. Tur esaki danki na e vision di 5 strea di Mike Eman, pa manda nos pais na bancarota. Y ainda, durante su discurso di dia 18 di Maart, cu un grito di desesperacion kier purba convence e secretario general Hulandes van Zwol, cu cifras no ta conta. Sinembargo, e Hulandesnan sa cu cifranan ta papia palabra cla. Mike Eman a endeuda nos pais na un forma cu nunca por a pensa. Ningun otro pais den Reino ta asina mal para
manera Aruba y no tin ningun confianza mas cu Mike Eman, ni Juan David Yrausquin por drecha esaki. Hulanda tin duele di Yrausquin pero sa tambe cu Yrausquin no por haci nada. E rapport di MEP, "Feestvierend ten ondergaan" ta wordo usa pa hopi experto financiero na Hulanda, pasobra ta un rapport basa riba cifranan concreto y real. Y cifranan ta papia palabra cla. Tin
expertonan a avisa gobierno caba cu si cosnan sigui asina, un djis Hulanda ta scop Aruba for di Reino Hulandes, pasobra nan no tin confianza den Mike Eman mas. Ta importante pa pueblo realiza locual ta pasando na Aruba, pasobra cu tanto cos supuestamente bunita cu nan a traha, ta mas dolor y miseria nan a crea. Danki na Mike Eman, y ainda falta!
Published on Apr 9, 2014


text:
Na fin di 2014 Parlamento di Aruba a vota unanimamente riba dos ley pa mehora e calidad di nos salud publico. Gobierno tin un rol importante pa controla y stimula e calidad den e sector di cuido di salud en general y e calidad di dunadonan di cuido en particular. Den cuadro di mehoracion di calidad di cuido y pa garantisa cuido di calidad, e ley di Calidad (Landsverordening Kwaliteit in de Gezondheidszorg) y e ley di Profesionnan den Cuido (Landsverordering beroepen in de gezondheidszorg) a wordo crea y ta na vigor for di Januari 2017. E ley aki ta crea obligacionnan legal cu ta nobo, entre otro, e obligacion pa e profesional y instancianan di cuido medico wordo registra.
Pa e motibo aki, e Departamento di Salud Publico di Aruba ta haci un yamada na tur e instancianan di cuido (instancianan di cuido of personanan cu ta duna cuido), pa nan meld nan mes na Departamento di Salud Publico di Aruba, pa nan wordo registra.
Ta asina cu e ley di Calidad, esta e Landsverordening Kwaliteit in de Gezondheidszorg, ta stipula cu tur instancia di cuido mester wordo registra na Departamento di Salud Publico di Aruba. Den e ley ta stipula cu tur dunado di cuido mester ta registra y cu consecuentemente e registro aki mester wordo publica.
E ley ta defini tres grupo cu ta wordo considera di ta instancianan di cuido:
Persona natural of un persona huridico cu tin un instancia;
Persona natural of un persona huridico cu hunto ta forma un instancia;
Un dunado di cuido;
Ta trata aki di instancianan manera por ehempel hospitalnan, botica’s, dokternan di cas, dokternan specialista, instancianan di cuido medico y paramedico, instancianan di cuido dental, laboratorionan y tur otro instancia of dunado di cuido cu ta cay bao di e definicion legal.
E instancianan di cuido lo haya un e-mail for di Departamento di Salud Publico di Aruba cu un formulario di inscripcion, caminda cu cada dunado di cuido ta haya un yamada pa registra nan mes. E formulario mester wordo yena y manda bek pa Departamento di Salud Publico di Aruba cu tur e documentonan cu a wordo pidi. Tambe tin e posibilidad pa haci peticion di e formulario di registro on line na This email address is being protected from spambots. You need JavaScript enabled to view it. via www.despa.gov.aw. , tambe riba facebook/ DVG Aruba
Ora cu e formulario wordo yena, e por wordo manda na Departamento di Salud Publico, hunto cu tur e documentonan na e e-mail adres: This email address is being protected from spambots. You need JavaScript enabled to view it.
Pa preguntanan por yama Departamento di Salud Publico riba number 522-4200 y puntra pa e afdeling di Registratie Volksgezondheid


text:
Gang di Arte ta un competencia hubenil, cu ta pa hobennan di 13 – 21 aña di edad y di scolnan secundario y nivel avansa.
Esaki ta di 11 edicion di e Competencia Hubenil Gang di Arte Aruba.
Departamento di Cultura Aruba ta hopi contento cu e proyecto aki, cu ta uno anual y como competencia hubenil Gang di Arte Aruba ta na unda nos hobennan den diferente forma di expresion artistico ta demostra nan talento, amor y pasion pa arte y cultura en general. Masha hopi ta e hobennan ta participa nos por bisa un 1000 hoben ta logra participa durante cada edicion y e hobennan mes di nan propio interes y hopi motiva ta continua triunfando den arte y demostrando nan amor y pasion pa arte y cu danki na Gang di Arte cu ta yuda nan como un plataforma pa nan por sigui desaroya nan mes cu nan carera artistico na nivel profesional. Un ehempel reciente ta e hoben Kevin Gumbs cu a termina su estudio den arte di baile como docente, coreografo y bailado profesional na Hulanda e aña aki.
Gang di Arte Aruba a inspira hopi hoben cu actualmente nan ta continua den e desaroyo y caminda den e mundo artistico. Diferente porta y oportunidad a habri na unda nan por sigui amplia nan conocemento profesionalmente.
E meta y obhetivonan di e proyecto ta define caba y nos di Departamento di Cultura Aruba lo continua fortifica esaki pa medio di evaluacion segun cada edicion. Aña pa aña e competencia ta creciendo den interes y participacion cu ta algo hopi resaltante. E aña aki lo no ta un excepcion y lo continua cu e formato custumbra y ademas banda di esaki nos lo ofrece guia y acesoramento tecnico, preparatorio y profesional segun nan necesidad.
Gang di Arte ta e proyecto cu na 2007 a ser introduci pa prome biaha na Aruba.
El a ser presenta como djis un simpel competencia na unda e hobennan ta yega presenta den e competencia riba un anochi final so y di e resultadonan ta selecciona e grupo Ganado.
Mirando e interes y e importancia di e proyecto aki, na aña 2008, un aña cu a ser declara pa Gobierno di Aruba como aña di Cultura, a introduci un sistema nobo pa sigui desaroya e competencia aki y a opta pa haci e proyecto Festival Intercolegial di Expresion, Talento y Creatividad, combinando e metanan di e dos proyecto pa duna mas contenido y continua cu Gang di Arte. Tur esaki como resultado di su prome evaluacion.
Tabata na aña 2016, den e celebracion di e di 10 edicion di e competencia Gang di Arte, a ser introduci oficialmente e proyecto aki na scol y a habri bek un edicion special pa drenta scol di un forma mas activo pa promove e proyecto y talentonan nobo, stimula mas participacion y motiva e formacion di gruponan di tur tipo di arte den nan propio scol, promove e proyecto di tal manera cu e ta bira un Festival di Talento, Expresion y Creatividad. Y asina brinda na e competencia un oportunidad pa diferente scol por profila e talent di nan studiantenan.
E idea ta pa continua cu celebracion aki di un forma grandi, diferente, unico y energetico, na unda nos lo desea di mira un participacion masal, canando man den man cu docentenan di CKV di e diferente scol. Busca manera pa drenta cu mas poder y atencion pa duna balor na nan talento y na e metanan defini di e proyecto aki manera ta e origen inspirativo di e proyecto original conoci como: ‘Kunst Bende’ di Hulanda.
Meta:
E meta principal di e proyecto ta pa contribui, conhuntamente cu comunidad escolar, na e celebracion di e fiesta di mas gusta pa e hobennan conoci como:
‘Competencia Hubenil Gang di Arte’ p’asina por engrandece e celebracion mediante expresion, talento y creatividad.
Esaki ta ser elabora cu guia tecnico y patrocinio di Ministerio di Cultura, sosten di Ministerio di Educacion, Cabesantenan di scol, Maestronan di CKV y lidernan di gruponan artistico y cultural di nos comunidad pa celebra e fiesta di arte di mas grandi pa nos hobennan.
Obhetivo general:
E obhetivo general ta pa organisa un Festival Intercolegial di Expresion, Talento y Creatividad Gang di Arte cu e fin di crea interes y participacion di e comunidad estudiantil. Esaki lo ta un actividad artistico cu lo ser presenta den diferente forma, genero y expresion artistico pa medio di audicionnan na unda e hoben of grupo por demostra turn an potencial artistico y dominio di nan tecnica, tambe e vision artistico den e realisacion di un obra a base di un tema central.
E tema e aña aki ta ‘Caya’, Cultura Hubenil riba Caya. Caya como sinonimo di libertad di expresion, comunicacion y opinion den e cultura familiar, educativo y social. E obra artistico mester ta original y presenta a base di e tema ‘Caya’.
E aña aki Gang di Arte lo presenta su di 11 edicion cu lo tuma luga riba diahuebs 10 di Augustus den Cas di Cultura.
E disciplina cu por inscribi pa, ta Baile, Teatro, Arte di Palabra, Musica, Arte Visual y Audio Visual.
Pa participa ta completamente GRATIS.
E Ganado(nan) lo representa Aruba na diferente actividadnan cultural na Aruba y den Reino Hulandes.
Por inscribi ainda via formulario di inscripcion, via cada scol cerca docente di CKV. Tambe por busca formulario di inscripcion durante ora di oficina na Departamento di Cultura Aruba, situa na L.G. Smith Boulevard # 134 riba prome piso.. Por inscribi tambe via e-mail cu ta [email protected] of via pagina di facebook Gang di Arte Aruba. Bishita nos link. Por inscribi online via e link: https://form.jotform.co/62083856717868 of por tuma contacto cu Jhon Freddy Tobon Montoya, lider di e proyecto na: Cel. # 565-6903.
Cu e proyecto aki Departamento di Cultura Aruba ta sigui promove y percura pa e educacion di arte y cultura aki na Aruba. Biba nos Gang di Arte!
Cultura ta nos y nos ta cultura!


text:
ORANJESTAD - Tin biyete falso di 100 florin den circulacion. Banco Central di Aruba (BCA) pa medio di un comunicado a informa cu recientemente a constata esaki. E falsificacion aki tin e debido atencion di BCA. Ta importante pa e publico keda alerta y pone bon atencion riba e siguiente informacion y e diferencianan entre e biyete legitimo y esunnan falsifica:Por nota cu tur biyete falsifica haya te awor ta visibelmente falso. E biyetenan falso ta copia riba un papel di calidad inferior y e colornan tambe ta di un calidad inferior. E biyetenan falso no tin number di serie. E biyetenan falsifica aki no tin e watermerk di electrotype y no por wak e logo di BCA den e watermerk. Ora tene e biyete contra luz mester bira visibel e dibuho di e Watapana/Dividivi den tononan cla y scur den e papel. E Watapana/Dividivi riba e biyetenan falsifica ta imprimi directamente riba e papel, y door di esei e tononan cla y scur no ta visibel. E folie di plata ariba e biyete falso no ta optimalmente lombrante ni visibel. E hilo di seguridad na e banda dilanti di e biyete ora bo tene contra lus no ta bira visibel manera ta e caso den e biyete legitimo.
Conforme articulo 19 inciso 1 di “Landsverordening regeling geldstelsel” (Lrg) (AB 1991 no. GT 34) cualkier persona cu tin sospecho cu e biyetenan ta falso ta obliga pa inmediatamente trece nan na BCA pa verifica e autenticidad.
Conforme e ‘Wetboek van Strafrecht’ di Aruba persona (nan) haya culpabel di falsificacion di biyetenan di florin por haya un sentencia penal di maximo nuebe aña di prison.
Foyeto tocante e caracteristicanan di autenticidad di e biyetenan di florin ta obtenibel na Banco Central di Aruba y ariba e website di Banco Central di Aruba (www.cbaruba.org), como tambe na tur banco comercial. Pa mas informacion of pa organisa sesion special di informacion por tuma contacto cu departamento di Kas & Kluis di Banco Central di Aruba na telefon 525-2139 / 525-2141.
ORANJESTAD – Dia 20 di januari KvK lo organisa un biaha mas e evento Business Plan – Step Forward! Orario di e evento ta di 9or di mainta te cu 2or di atardi na KvK. E meta di Business Plaza - Step Forward! ta pa brinda informacion y guia na e empresario cu ta desea di expande su liña di producto of servicionan y cu talbes kier restructura su negoshi of tin intencion pa expande cu mercado internacional. Topiconan interesante cu lo wordo presenta e dia aki ta entre otro expansion di un empresa, con pa maneha bo administracion, seguro pa bo empresa y proyecto di un incubador comercial. Lo bay ta presente conseheronan di KvK y tambe diferente representante di departamento economico pa duna consulta y brinda informacion encuanto lanta un negoshi. Un danki ta bay na e patrocinado principal di e evento cu ta Compliance & Forensic Services Caribbean.
ORANJESTAD – Nos ta cuminsando un aña nobo y Camara di Comercio y Industria di Aruba (KvK) ta continua cu su empeño y contribui na engrandece comercio y e sector economico di Aruba. 2018 lo bin cu hopi reto y oportunidadnan nobo y KvK ta prepara pa saca lo maximo pa bienestar di comercio. KvK tampoco a para keto y ta den pleno implementacion di un sistema di registro nobo cu lo bay facilita e trabou y di e forma aki por bay brinda miho servicio na su clientenan. Esaki ta forma parti di e metanan di KvK pa 2018.
ORANJESTAD -Ayera, 11 di januari, Lotto Di Dia a yega su jackpot maximo di 150.000 florin y e la wordo gana entre 57 persona. Riba potret por mira cu ya caba algun ganado a pasa busca nan premio di Afl. 2.631,- awe. Lotto sigur ta felicita cada un di e ganadonan aki. Lotto Di Dia a wordo gana cu Match 4 cu numbernan: 03-14-22-29-30, na e siguiente rebendedonan:
ORANJESTAD - Den e luna di October 2017, e cantidad di placa den circulacion a expande cu Afl. 16,9 miyon te na Afl. 4.174,4 miyon, compara cu September 2017. Asina Banco Central di Aruba ta informa. Esaki a wordo causa door di un crecemento den e activo domestico netto (+Afl. 31,8 miyon) y un caida den e reserva di divisa netto (-Afl. 14,9 miyon).
ORANJESTAD - Riba 9 di januari a parti e tremendo premio di 105.000 florin na Hendrikus R. cu e la gana dialuna dia 8 di januari, 2018. E la cumpra e numbernan 1212 cu All Symbols y asina el a gana. Hendrikus a cumpra e numbernan di suerte na Yu Xia Food Center.
ORANJESTAD – Mientras cu tin mehoracion notabel den resultado financiero pa aña 2016, Algemene Rekenkamer (ARA) ta keda preocupa. Asina ta resalta den e rapport di Algemene Rekenkamer publica awe mainta encuanto investigacion di e cuenta anual di Pais pa aña 2016. Den e rapport aki pues Algemene Rekenkamer ta indica cu tin mehoracion notabel den e resultadonan financiero pa aña 2016 compara cu aña 2015, pero cu e mehoracion aki no ta a consecuencia di un maneho structural di controla gastonan pa yega na sostenibilidad. Algemene Rekenkamer ta keda preocupa pa e situacion financiero di Pais. E preocupacion aki ta basa riba tres elemento cardinal di e investigacion aki, cu ta e debe di Pais, e gastonan di interes riba e debe di gobierno y e gastonan di personal di e Pais. Algemene Rekenkamer ta conclui cu ainda tin un caminda pa cana prome cu por yega na sostenibilidad di finansas publico.


text:
Ora cu e trahadornan na Digicel Tanki Leendert a yega trabao dialuna mainta nan no por a kere loke nan a mira. Un pacus kibra y tur reboltea. A bati alarma na Polis y Polis unabes n’e sitio, tabata testigo di e kiebro y ladronisia.
Pero tambe no por kita for di e impresion, cu aki ta un “in-side-job” a tuma lugar, si tuma na consideracion cu e alarma cu tin, no a funciona. Pakico?
E ladron(nan) a baha via dak, dor di corta esaki, kibra plafond pa baha precies, unda nan tin cu baha. Cu un pat’i cabra kibra cierto parti pa yega caminda e placa di benta tabata warda den e negoshi.
Dirigentenan di e negoshi ta bisa cu e caha di placa tabatin mas o menos 30 mil florin cash. E ladronnan a bay tambe cu e celularnan di ultimo modelo, indicando nan sa kico nan tabata haciendo.
Asina nan a bay cu masha hopi Samsung S8, cu manera menciona t’e ultimo modelo.
Recherche y Cuerpo Tecnico di Polis a presenta n’e sitio di delito pa haci nan investigacion.
Manera ta nos indicacion, claramente e indicacion ta cu e ladron sa bon bon kico tabatin den e pacus y kico pa haci pa bay cu lo maximo.
Pesey nos ta keda bisa, cu aki ta un “in-side-job”, y pesey e autoridadnan di husticia tin masha atencion p’e caso aki y ta spera cu pronto por cuminsa na bay over na detencion.


text:
Cuido di bo cuero contra e rayonan fuerte di solo ta hopi importante, specialmente den e temporada di Carnaval unda nos lo pasa hopi mas ora den solo cu normal. Maske cu rayonan di solo ta importante pa haya cu moderacion, sibo ta bay ta den solo fuerte pa un temporada largo ta necesario pa uza proteccion solar. Sin un proteccion solar adecua bo cuero por kima facil y asina hisa e risisco di haya cancer di cuero. Ademas, e rayonan di solo por contribui na mustra bieu mas lihe. Con bo por proteha bo mes di e rayonan fuerte di solo? Uza un bon sunscreen cu SPF y traha cu ingredientenan cu ta safe pa bo curpa.
Awo Aruba tin su propio sunscreen, Arubalife Organics Sunscreen Butter SPF 25+. Un producto local di calidad halto, traha na man, aki mes na Aruba y ta contene solamente ingredientenan natural, organico y completamente safe pa bo, pa baby y nos medio ambiente.
Pa kico ta consehabel pa uza un sunscreen organico? Mirando cu dia pa dia e cantidad di casonan di cancer ta subi enbes di baha, por conclui cu loke nos ta uzando riba nos cuero pa supuestamente proteha nos di cancer, ta contribuyendo na duna nos cancer. Desde introduccion di sunscreen e cantidad di casonan di cancer di cuero ta keda subi. Un di e motibonan ta cu esaki ta blokia e produccion di vitamina D, cual ta esencial pa prevencion di cancer. Pero un otro motibo mas grandi ainda ta cu e sunscreen comercial/ convencional ta contene un cantidad di kimico toxico cu ta hopi dañino pa nos curpa. Y pa colmo ta hopi dañino pa nos rifnan, coralnan y demas naturalesa.
Ademas di contene ingredientenan natural, organico y safe, locual ta hopi importante pa un sunscreen ta un broad-spectrum SPF (sun protection factor). Esaki ta locual ta bay yuda proteha bo di e rayonan UVA y UVB. Un sunscreen cu broad-spectrum SPF 15 bay ariba, tipicamente ta duna bon proteccion, tanten cu bo uza e producto corectamente. Esaki kemen uza suficiente producto y reaplica cada dos ora of di biaha despues di landa/ soda hopi.
No kere e trikinan di marketing di sunscreen comercial, cu kier bende bo un sunscreen SPF 50 bay ariba pa hopi mas placa. Un SPF 15 ta blokia rond 94% di e rayonan, un SPF 30 ta blokia rond 97% di e rayonan y un SPF 50 ta blokia rond 98% di e rayonan. Y no tin niun cu ta blokia 100% di e rayonan. Esaki ta nifica cu un SPF 15 no ta mucho mas proteccion cu un SPF 30 y riba esey e porciento ta bira insignificante.
Arubalife Organics Sunscreen Butter SPF 25+ ta obtenibel via nan website www.arubalife.com , of por tuma contacto via Facebook y Instagram.
E producto local aki ta uno responsabel y efectivo.
Hotelnan green y sostenibel den e region, manera Bucuti & Tara a reconose esaki y a adopta Arubalife Organics Sunscreen Butter pa asina nan clientenan por ta proteha cu un producto safe pa naturalesa y nan cuero.


text:
Union Oropeo: Solidaridat ku St. Maarten
Despues di e desaster ku orkan Irma a kousa e isla di St. Maarten nos por puntra
nos mes di unda e sosten finansiero lo bin pa por rekonstruí e isla. No ta mi
intenshon pa elaborá riba e ayudo finansiero ku Ulanda ta òf por duna Sint
Maarten kompará ku Fransia ta òf por duna Saint Martin. E relashon estatal
entre Fransia i St. Martin ta kompletamente diferente for di esun di Ulanda i St.
Maarten. Kaminda St. Martin ta un provinsia di Fransia; St. Maarten, meskos ku
Kòrsou i Aruba ta un pais outónomo den reino Ulandes. Den e artíkulo aki mi ta
enfoká riba e relashon di Komunidat Oropeo ku su teritorionan ultramar. Union
Oropeo tin un relashon speshal ku islanan ku tabata kolonia di algun di e estado
miembronan Oropeo. E Tratado di Union Oropeo ta menshoná dos status pa e
islanan aki: UPG i LGO. Kòrsou, Aruba i St. Maarten tin e status LGO.
E kaso di St. Maarten ta masha speshal pasó e parti Ulandes di e isla ta LGO, i St.
Martin, e parti Franses, ta UPG. E islanan ku status UPG, kontrali na e LGOnan,
ta forma parti di e área teritorial di Union Oropeo. Esaki ta nifiká ku na promé
lugá leinan Oropeo ta konta pa nan tambe. Na di dos lugá ta bon pa menshoná ku
Union Oropeo tin komo meta pa kaba ku e diferente nivelnan di desaroyo den
teritorio Oropeo i pa hasi e retraso sosial ekonómiko ku tin den e diferente
regionnan mas chikí. A base di artíkulo 349 di e Tratado di Funshonamentu di
Union Oropeo, e UPGnan tin derechi riba ayudo di estado i alabes tin akseso na e
fondonan struktural i na e programanan horizontal di Union Oropeo. For di aña
2002, Union Oropeo a lanta un fondo nobo ku yama Fondo di Solidaridat.
Ku e Fondo di Solidaridat (presupuesto anual di 1 bion euro) aki, Union Oropeo
por brinda ayudo finansiero na e estado miembronan, i pues e UPGnan, den kaso
di desaster di naturalesa. Dor ku St. Maarten ta un LGO i no ta kai bou di área
teritorial di Oropa, e no ta bin na remarke pa e Fondo di Solidaridat. St. Martin
ku ta un UPG, si ta bin na remarke pa e fondo aki den kaso di un katástrofe
manera orkan Irma. Un kondishon ta ku e daño mester ta por lo ménos 1% di e
gdp di e region/isla. Outoridatnan di St. Martin konhuntamente ku Fransia, tin
10 siman pa entregá un petishon pa sosten finansiero serka Union Oropeo, pa por
bin na remarke pa e ayudo finansiero aki. Último añanan, despues di adaptashon
di e leinan, e ayudo finansiero ta wòrdu duná hopi lihé. Union Oropeo ta duna un
adelanto di 10% di e suma manera e petishon wòrdu honrá, pa por kuminsá al
instante ku drechamentu di e infrastruktura den áreanan di koriente, awa pa
bebe, telekomunikashon, transpòrt, salubridat i edukashon etc. E adelanto
finansiero mester sòru tambe pa bin bibienda den un tempu kòrtiku pa e
poblashon.
E isla Madeira ta un UPG ku ya den dos okashon por a konta ku ayudo finansiero
for di e Fondo di Solidaridat. Den 2010 e isla aki a haña 31,3 mion euro pa
motibu di un inundashon i den 2016 Madeira a haña 3.8 mion euro pa motibu di
kandela (wak e potrèt aki bou). E ayudo finansiero, manera menshoná aki riba, ta
bin di un fondo speshal pa yuda den momentu di krísis total. Banda di esaki
Madeira i e parti St. Martin por bin na remarke pa fondonan struktural i fondo di
e programanan horizontal di Union Oropeo. Madeira a benefisiá di 320 mion
euro di e Fondo Oropeo di Desaroyo Regional den e periodo 2007-2013. Ademas
e isla ta benefisiá di 143 mion euro di e Fondo di Koheshon. Esaki ta un di e
motibunan ku e rekonstrukshon di St. Martin, lo por bai muchu mas lihé i fásil,
ku St. Maarten. Un kos ta sigur, ku lo no tin hopi diskushon manera nos ta tende
awe, ku Fransia ta duna mas ku Ulanda. E simpel echo di tin e status UPG, ta
pone ku e parti Franses, ta den un situashon muchu mas faborabel ku e parti
Ulandes.


text:
E apoyo pa pena di morto na Brasil a crece den ultimo decada y ta kibra record. Actualmente, 57% di Brasileño ta faborece castigo di morto, compara cu 47% na 2008, segun un encuesta haci pa e instituto Datafolha.
E datonan ta mustra cu e apoyo a aumenta entre a parti di poblacion di menos recurso, di te 5 salario minimo (R$ 4.700), grupo den cual 58% di e entrevistadonan ta defende pena di morto. Pero, e porcentahe aki ta cay te na 51% entre entrevistado cu ta gana di cinco pa 10 salario (R$ 9.500). Ademas di esaki, esunnan mas na fabor di e medida aki ta e hombernan (60%), en comparacion cu e muhenan (54%) cu ta apoya e castigo.
E parti cu mas ta di acuerdo cu e castigo di morto ta e esunnan den edad entre 25 pa 34 aña, cu 61% di aprobacion. Tumando na cuenta e aspecto di religion na Brasil, e catoliconan ta esunnan cu mas ta defende e castigo maximo (63%). Di otro banda, e ateonan ta entre esunnan cu menos ta aproba pena di morto, apenas 46% di nan ta di acuerdo cu e medida.
E investigacion a wordo realisa entre mas di 2.700 Brasileño, entre 29 y 30 di november 2017. Actualmente, castigo di morto na Brasil ta ser aplica solamente den caso di guera. E ultimo biaha cu un condena asina a sucede tabata na 1861, na provincia di Santa Luzia, actual ciudad di Luziania, na Distrito Federal. E labrador José Pereira de Souza a wordo ehecuta pa planea asesinato di un baron di e region.


text:
Segun informacion cu nos ta dispone di dje, ta bisa nos cu na hospital falta un cantidad di mas o menos 25 verpleegkundige.
Esaki ta nifica cu e cantidad limita di personal cu tin disponibel pa atende y cuida nos comunidad na hospital t’asina limita cu ta comun p’e personal draai shiftnan demasiado largo, poniendo asina presion riba e calidad di servicio medico y te hasta nan mesun salud, segun miembro di MEP, Chris Romero.
E aña aki un bes mas e placa di presupuesto di pais Aruba destina pa hospital, lo ta significativamente menos compara cu aña pasa, strobando asina atrobe e proceso pa busca mas personal pa traha y atende cu pacient.
Structuralmente e presupuesto di hospital ta keda bira menos den e ultimo añanan, causando un decadencia inmediato den e cuido medico na Aruba.
Nos por pensa cu teniendo un Minister di Salubridad cu ta un dokter activo, su prioridad lo ta pa hospital brinda un servicio optimal na su pacientenan, pero lamentablemente nos por realisa cu esey no t’e caso, Chris Romero a sigui denuncia.
“Nos mester compronde bida di un ser humano no por tin prijs y salud ta algo cu no por menosprecia. Mescos cu ora ta toca na un famia di nos, nos kier p’e haya e mihor cuido posibel, mescos nos tin cu duna e personal di hospital cu ta duna e cuido aki na nos sernan keri, e material necesario pa nan por haci nan trabou manera mester ta.
Ta hopi facil critica sin sa e factornan cu ta hunga un rol den e proceso di cuido di un pacient, pero te ora cu nos sa e realidad di kico ta come y bebe den e ambito di enfermería na hospital, e ora nos lo por compronde e realidad”.
Preguntanan cu Chris Romero tin pa Minister di Salubridad y na AZV ta:
Cuanto dokter falta y den ki ramo di specializacion? Cuanto verpleegkundige falta y den ki nivel (MBO/HBO)/specializacion?
Cuanto personal falta den departamentonan di Medische ondersteuning? Kico t’e motibo cu ta baha e presupuesto pa hospital cada aña?
Ideal ta pa nos por tin un raport cu tur e informacionnan aki p’asina den termino corto y termino largo nos por sigura y haci tur lo posibel p’e hospital cu nos tin draai optimalmente.
Ki bal tin edificionan nobo y aparatonan medico moderno, pero e personal mes no tin e prioridad cu mester serca Gobierno, y especialmente un Minister cu sa mihor ki e necesidadnan di nos hospital ta.
MEP no ta contra e renobacion di Aruba su hospital, pero sigur MEP ta mira inversion den personal como prioridad, segun Chris Romero.


text:
Orashon djabièrnè 15 di desèmber 2017
‘Felis ta esun ku no ta anda segun konseho di mal hende, ku n’ ta pegá riba kaminda di malbadonan ni n’ ta sintá den tou di chèrchadó, ma ku tin smak den lei di SEÑOR, ta meditá su lei di dia i anochi. E parse un palu, plantá kant’i awa, ku ta duna fruta na su tempu; su blachinan no ta marchitá — kiko ku e hasi, e ta bona. Ma mal hende no ta asina, nan ta bagas ku bientu ta supla. SEÑOR ta kuida kaminda di bon hende, ma esun di malechor ta sin salida.’
Salmo 1:1-4,6


text:
Desde dia 1 di maart 2017 a funda " Integraal Afpakteam Aruba" pa alcansa e criminal unda mas e ta haci dolor, pues precisamente den su cartera. Tur hende por yuda bon den esaki. Si bo conoce un hende cu no ta traha y bo ta sospecha cu e persona aki,
Day: May 28, 2017
Experencia con Feldenkrais por yuda bo
Otro banda di rotonde di Pos Chikito / direccion San Nicolas-Oranjestad ta cera
Habitantenan di Tarabana kier a trece nos disgusto dilanti
Skirbi pa: Pedro Joontje Kock Pa varios luna nan caba, nos anochinan ta ser molestia pa dreimento di auto y brommernan. E orario di anochi, di drumi, ta uno di sumo importancia pa e ser humano. E momento cu su curpa y sigur su mente mester relaha, p’asina por cuminsa e dia nobo
Museo Arqueologico Nacional Aruba hunto cu Fundacion 1403 a ofrece un anochi sumamente Interesante, informativo y inovativo na Biblioteca Nacional Aruba
Diamars ultimo, Museo Arqueologico a organisa un presentacion pa publico en general na Biblioteca Nacional. Museo tin e honor di tin como bishita. Melissa Price MA, kende ta un experto den arkeologia sub-acuatico cu ta trahando na the Florida Bureau of Archaeological Research na Tallahassee, Florida. Melissa, hunto cu su
Parlamentario mr. Juan E. Thijsen (MEP): Mike Eman tambe tin hopi pos habri y Hulanda ta usa e posnan aki como arma pa logra propositonan di Hulanda
Aruba Bank ta sostene grupo di Scout St. Paulus-Michael pa logra nan meta
AVP un biaha mas den tres bario riba un dia: Pos Chikito, Savaneta y Cura Cabay
President di Medisch Staff y Kinderarts, Dr. Wicha Ponson-Wever: Congreso HCCA ta importante pa specialistanan actualisa nan conocemento
Minister di Salud Publico, Cuido di Nos Grandinan y Deporte, dr. Carlos Alex Schwengle: Sandy Rasmijn-Leito a haya oportunidad di participa den clinica di FINA
Recientemente, Minister di Salud Publico, Cuido di Nos Grandinan y Deporte, dr. Carlos “Alex” Schwengle a topa cu e atleta di landamento Sandy Samanta Rasmijn-Leito na aeropuerto p’asina desea e instructor un biaha y exito den e FINA International Clinic Swimming for All – Swimming for Life Programme, cu a


text:
CONSEHONAN DI PASADO CU TA PRACTICO DEN NOS TEMPO
No Sea Ansha
PRINCIPIO BIBLICO: “Stop di ta ansha pa boso bida.”—Mateo 6:25.
Kico esaki ta encera? Hesus a bisa e palabranan aki den su Sermon Riba Sero. Di acuerdo cu un diccionario di Bijbel, e verbo Griego cu a ser traduci como “ansha” por referi na “e reaccion natural di un hende debi na pobreza, hamber y otro problemanan cu e ta enfrenta den su bida diario.” Hopi biaha hende ta sinti nan mes ansha pa cosnan cu lo por sosode den futuro. Ta normal y ta na su luga cu nos ta preocupa tocante e necesidadnan material y bienestar di nos sernan keri. (Filipensenan 2:20) Pero ora Hesus a bisa pa “no sea nunca ansha”, e tabata conseha su siguidornan pa evita di preocupa demasiado, ya cu ora un hende tin mucho miedo di loke por sosode mañan, esey por kita su goso den bida awe.—Mateo 6:31, 34.
E conseho ey ta practico awe? Ta sabi di nos parti pa aplica e conseho di Hesus. Dicon? Wel, algun obra di referencia ta bisa cu ora un hende ta preocupa hopi, su sistema nervioso ta keda constantemente activo, y e condicion ey “por causa problema di salud, manera ulcera, problema cu curason y asma.”
Hesus a duna un bon motibo pakico nos no mester ta demasiado preocupa: E no tin sentido. Hesus a puntra: “Cua di boso, ni maske cuanto e ansha, por rek su bida un crenchi?” (Mateo 6:27) Si nos enfoca riba nos preocupacionnan, nos lo no mehora ni alarga nos bida cu ni un fraccion di un seconde. Ademas, hopi biaha, cosnan ta bay mihor di loke nos a imagina nos mes. Un experto a bisa: “Preocupa cu futuro ta tempo perdi, y hopi biaha futuro no ta mes malo cu nos a pensa.”
Con nos por evita ansiedad? Prome, confia den Dios. Si Dios ta percura cuminda pa parha y ta bisti e flornan cu bunitesa, lo e no percura pa e necesidadnan di hende cu ta pone su adoracion na prome luga den nan bida? (Mateo 6:25, 26, 28-30) Di dos, no preocupa demasiado cu e dia di mañan. Hesus a bisa: “No sea nunca ansha pa e dia di mañan, pasobra e dia di mañan lo tin su mes inkietudnan.” Bo no ta di acuerdo cu “cada dia tin su mes problemanan”?—Mateo 6:34.
Ora nos ta aplica e conseho di Hesus, nos lo evita problema fisico y experencia loke Bijbel ta yama “e paz di Dios.”—Filipensenan 4:6, 7.


text:
ORANJESTAD - Durante un presentacion pa prensa y invitadonan special, e team di PANTENE y su distribuidor Compra Ltd a kick off e PANTENE HAIR STUDIO TOUR hunto cu lansamento di dos inovacion den cuido di cabei cu internacionalmente a revoluciona con hende muhe ta cuida nan cabei y desde awor ta obtenibel na punto di benta rond di nos isla. Nos ta papia aki di un linea di tratamento yama GOLD COLLECTION y un formula completamente nobo pa tur shampoo y conditioners di PANTENE.
PANTENE ta un marca cu pa mas di 72 aña a yuda defini e palabranan “Cabei Bunita”, cu productonan di calidad crea pa cientificonan y perfeciona pa estilistanan rond mundo. Sra. Ana Maria Ramirez, Brand Manager di PANTENE a comenta “Nos no por nenga e efecto cu un cabei saludabel, fuerte y bunita tin riba e apariencia di un hende muhe, pero nos no ta papia solamente di beyesa fisico. Cu un linea completo pa tur tipo di cabey, PANTENE kier empower hende muhe pa ta orguyoso di nan cabei, fuerte y unico manera nan mes. Paso un cabei fuerte y saludabel ta un cabei bunita.” Cu e lema aki “Strong is Beautiful”, “Fuerte ta Bunita” PANTENE kier yuda fortalese e confiansa propio di cada hende muhe riba nos isla.
E Gold Collection ta consisti di tratamentonan manera e repair mask, un hydrating butter creme, un deep hydrating co-wash, curl defining pudding, tur ta producto liber di sulfato y parabens. Tambe tin producto pa estilisa bo cabei cu ta inclui un dry shampoo, alcohol free hairspray, gel y volume body boosting mousse.
Pa e lansamento aki e team di PANTENE a transforma un trailer mobil den un estudio pa cabei, cu tur e facilidadnan pa laba, blow y estilisa cabey na cualkier luga riba nos isla. Desde diasabra 11 di november, e Mobile Har Studio di PANTENE lo bishita diferente punto di benta rond di nos isla hunto cu un team di estilistanan y tur e productonan fenomenal di PANTENE pa transforma e cabei di consumidornan “On The Spot”! Participa ta masha facil, mester djis cumpra productonan selecta di PANTENE y trece bo recibo original na E Hair Studio pa asina ricibi bo Hair Makeover completamente gratis, adicionalmente bo ta participando pa gana e PANTENE BEAUTY BONUS di Afl. 1000.00 cash. E fin di siman aki e PANTENE HAIR STUDIO lo ta diasabra di 11am pa 2pm na Ling & Sons IGA Super Center y atartdi lo ta na Hong Kong Paradera di 5pm pa 8pm. Por check out e schedule completo riba e facebook page di Compra Ltd.
(ADVERTORIAL)
ORANJESTAD – Diabierna anochi a tuma lugar e eleccion di Prins y Pancho di Aruba su carnaval 2018 den tur categoria.
ORANJESTAD - Diaranson anochi, Stichting Musica a organisa e registracion pa Aruba Caiso & Soca Monarch 2018. E registracion di Tumba Contest y Aruba Caiso & Soca Monarch a tuma lugar hunto na Centro di Bario Brazil. Varios participante y band leader a acudi pa asina finalisa nan registracion na e grandioso festival, cu sigur ta un di e eventonan durante e temporada di Carnaval cu ambos musico y publico ta anticipa p’e. Tabata bunita pa experiencia e modo cu varios banda y musico a yega na e registracion uniforma y algun hasta cu fanfaria y brassband cual a haci e anochi aun mas special.
ORANJESTAD - E aña aki diadomingo 14 di Januari lo tuma luga e Boatfest 2018 cu cerbes Chill, unda botonan lo yega hunto y tur hende lo pasa un rato ameno. Algun aña pasa a inicia e Boatfest di cual e aña aki Brouwerij Nacional Balashi ta participa pa di 3 aña na e evento aki. E Boatfest a cuminsa algun aña pasa ora cu e tabata Aruba Boat Trip conhunto cu Varadero. Pa por participa na e evento, lo tin un reunion cu e capitannan di boto pa repasa e puntonan importante.
ORANJESTAD - Manera ta conoci, durante luna di december 2017 SETAR a lansa su campaña “Share your Joyous moments” den cual e clientenan ta comparti nan momentonan di alegria pa por gana premionan atractivo. Durante e programa popular carnavalesco “DEN DJE” na Telearuba, SETAR a haci entrega di regalo na dos di e ganadornan. Nathan Berkel a gana Afl. 1000 na gift certificate di Maduro Travel y Natasha Pietersz a gana Weekend Stay pa 2 persona (all inclusive). E otro ganador ta J. Soliana cu a gana un SETAR Gift Certificate na valor di Afl. 250.
ORANJESTAD - Den e campaña di fin di aña SETAR kier a realisa algun soño di su clientenan. Tur cliente cu a haci uzo di un of mas promocion di e campaña a ricibi un “Wish Tag”. Riba e “Wish Tag” aki e cliente a pone un di su deseonan y a colg’e den un di e “Wish Tree”nan cu tabata situa den cada Teleshop y na SETAR Store.


text:
A ordená su enkarselashon pendiente mas investigashon:
Djaweps 20 di aprel 2017, alrededor di 11.05 or, personal di e Tim di Atrako a bolbe detené e sospechoso e hòmber R.C.G. nasé na Kòrsou di 26 aña di edat, na Stateis. Detenshon di e sospechoso ta relashoná ku dos kaso di ladronisia ku violensia ku a tuma lugá dia 15 di aprel 2016 respektivamente; den área di Noord Sta. Rosa alrededor di 02.25’or, riba dos hòmber ku tabata kanando riba kaminda públiko i e otro na pastorí di Jandorèt kaminda e pastor di e parokia a keda atraká un ora mas promé alrededor di 01.30 or. (komunikado di prensa 147/2016). Kontinuando ku e investigashon den e kaso aki, Polis a tene entrada hudisial na kaya Nubia (Seru Papaya) kaminda e sospechoso ta biba. Durante di investigashon den e kas ariba menshoná, Polis no a haña nada ku ta importante pa e investigashon. A presentá e sospechoso R.C.G. dilanti un fiskal ouksiliar ku a ordená su enkarselashon pendiente mas investigashon. E investigashon den e kaso aki ta kontinuá. (Foto,file)


text:
Diamars den oranan di merdia, un situacion a presenta den area di Ritz Carlton, caminda un miembro di seguridad a mira un homber horta un turista y core bay riba un bicicleta. E miembro di seguridad a presigui e sospechoso te na un cas na Opal, unda el a par’e y
Day: May 2, 2017
KvK kier comparti informacion di registracion pa negoshi nobo e sectornan cu a resalta mas den e ultimo añanan
Yate ta confronta problema y sink cerca di Varadero
Parlamentario Lorna C. Varlack Jansen: Lo trata ley macro pa control di poblacion di insectonan cu ta transmiti virus Arbo
Miembro di fraccion di AVP, sra. Lorna Varlack Jansen, durante conferencia di prensa di fraccion di AVP, a duna palabra di pabien y bon bini n’e candidato nobo sr. Clayton Croes. “Clayton ta un hoben profesional, Director di Departamento di Gele Koorts Muskienten Bestrijding y cu hopi gana di drenta e
Joselin Croes ta di opinion: Mester bin un cambio den nos maneho di admision di stranhero
CEO y presidente di AHATA, Jim Hepple: CATA ta un evento importante pa trece operadornan di tour
E aña aki un biaha mas a tuma luga e evento di CATA, unda cu operadornan di tour di Latino America ta bin pa bishita y cera conoci Aruba, bin negosha. E aña aki nan a bin hopi mas operador di tour, unda cu Aruba tin hopi interes di paisnan
Decision pa elimina klem a keda anuncia dor di Prome Minister na comercio di Caya Grandi: Ta un ley cu ya caba Directie Wetgeving a traha riba dje
Un grupo di comerciante di Caya Grandi, compaña pa algun politico, a drenta cu hopi desorden den Parlamento pa exigi pa kita klem y tambe pa habri caya bek. Prome Minister, Mike Eman a atende cu nan riba e situacion y a anuncia na nan cu ta bay kita klem entrante
Operadornan turistico di Latino America a celebra clausura di un exitoso CATA 2017
Aruba Tourism Authority (A.T.A.) tabata anfitrion di e ceramento di CATA 2017, un di Aruba su conferencianan turistico anual di mas importante. Den compas cu A.T.A. su strategia di diversificacion y enfoke riba autenticidad di producto Aruba, operadornan di Latino America a wordo duna un bon bini durante e apertura
Anochi informativo pa e proyecto “Dreamers”
DIMAS kier informa cu riba diabierna 5 di mei 2017 di 7:30pm pa 8:30pm, como tambe riba diabierna 12 di mei 2017, na mes un ora, lo tin anochi informativo pa e proyecto “Dreamers”. Proyecto Dreamers ta un proyecto pa muchanan of adulto (hoben); 1. Cu ta actualmente na Aruba, 2.
Tin negociacion andando pa Aruba Airlines efectua buelonan di Guyana pa Merca awor cu nan buelo pa Cuba a reduce
Recientemente na Guyana tabatin e prome reunion di National Air Transport Association (NATA), unda tambe a participa ehecutivonan di e compania di aviacion Arubano, Aruba Airlines. Durante e encuentro aki Minister di Infrastructura, cu ta responsabel pa maneho di aviacion, sra. Annettte Ferguson a reuni cu ehecutivonan di Aruba Airlines, pa


text:
SIMAR ta condena e hecho cu cualkier persona of grupo no autorisa tin e posibilidad di subi tereno di scol y comete actonan inaceptabel y contra ley.
Seguridad di tanto alumno como di personal den enseñansa ta tema cu ya tin añas cu a ser trata pa diferente “stakeholder’.
Incluso SIMAR a forma parti di comision di seguridad institui pa Dialogo Social na 2013 y a duna su puntonan di preocupacion y sugerencianan pa mihor calidad di seguridad na pia di trabou den e raport: “Werken naar een veiliger Aruba”.
Mucho di esaki no a tuma lugar pa loke ta enseñansa y pa colmo e tema enseñansa nunca a yega na turno den Dialogo Social.
Despues di agrecion di un maestro cu a conduci na protesta silencioso den veld dor di bisti na preto y bishita den forma di manifestacion serca Minister di Enseñansa, a implementa un codigo di conducta, cual SIMAR ta kere MESTER bay cas di cada alumno y studiante pa tur actor ta na altura di su contenido y proceduranan den cualkier caso.
Loke ta necesario ainda ta realisacion di un protocol pa cu proteccion di e maestro directamente, cual inicialmente tabata peticion di SIMAR na Minister di Enseñansa. Entre otro ora tin acusacion contra un maestro, ta pone su persona riba “non actief” pa haci investigacion (den mayoria di caso sin scuch’e) y e procedura di investigacion actual no ta cana debidamente y ta perhudica e maestro.
No tin ley pa proteha e maestro directamente. SIMAR ta di opinion cu mester traha urgente tambe na concretisacion di maneho na momento di incumplimento di alumno y mayor. Tambe mester bay mira unda por traha n’e problemanan social cu maestronan ta enfrenta tur dia na pia di trabou y na solucion p’e falta di personal di sosten di instancianan cu ta traha den relacion cu ense ansa.
SIMAR lo yama un reunion di urgencia cu directivanan di scol pa propone pa conhuntamente bay traha na un plan strategico pa bin na accion y solucion a corto plazo pa seguridad den cada scol aki na Aruba.
Alumnonan tin derecho y ta central, pero nan y nan mayornan tin deber tambe di tin entre otro respet y balor p’e maestro cu como empleado tambe mester sinti su mes sigur y balora na pia di trabou.


text:
Dangui Oduber (MEP): Gobierno ta neglishando siguridad di nos hendenan
Bo ta kere Aruba ta proteha suficiente? Crimen no ta cos di hasi wega cune! Criminalidad tin nos isla na werki. Atraco mainta, merdia, atardi...
UPP: Informacion rond di e “Amienda di Consenso” ta desembacando den...
Despues cu riba 9 di September ultimo Parlamento di Aruba a bay di acuerdo pa incorpora e posibilidad di “registracion di partner” den nos...
Estadisticanan teni bao di nos hobennan ta preocupante
Esaki ta un di estadisticana mas preocupante cu a resulta di e encuesta teni bou di mas di 300 hoben na Aruba. E porcentahe...
Ady Thijsen (MEP): Haci Agricultura, Cria y Pesca bira un pilar...
Parlamentario mr. Juan E. Thijsen ta consciente cu experiencia a mustra cu Aruba no por depende di dos pilar economico so y pa es...
Despues di 8 aña ta straño pa sinta otro banda pero...
Retonan den parlamento ta grandi, segun Sra. mr. Evelyn Wever - Croes. E ta amplia. Pa Sra. Wever- Croes, diabierna 27 di October 2017, tabata...
Evelyn Wever-Croes: Dia 26 di November ta 30 aña fayecimento di...
Dia 26 di November partido MEP ta recorda 30 aña di fayecimento di nos lider inmortal Betico Croes. No tin palabra pa describi e...
Digitalisa enseñansa pa prepara e alumno pa e sector laboral
Por medio di un comunicado, Sr. Hipolito “Eddy” Ras, di partido POR a toca e tema di enseñansa. Pa medio di motiva competentiegericht onderwijs...
Otmar Oduber: Minister di Husticia tabata boicotia trabao di DTP pa...
E competencia inhusto aki di transporte pirata mester caba. Departamento di Transporte Publico (DTP) ta haciendo su maximo esfuerso pa controla na un manera eficiente...
Ainda formacion di e proximo gobierno no ta cla
Fin di siman a pasa y un otro siman a cuminsa sin cu ainda tin un bista ariba e formacion di e proximo gobierno. Si...
MEP ta presenta su candidatonan nobo dia 30 di April
Pa partido MEP e siman aki ta uno grandi, caminda lo bay cuminsa presenta mas candidato nobo dia 30 di April den stadion Frans...
Minister Dr. Alex Schwengle: fondonan crea door di Lotto lo permiti...
Minister di Salud ,Cuido di Nos Grandinan y Deporte, Dr. Alex Schwengle a bishita siman pasa e piscina olimpico na Savaneta. El a haci...
Evelyn Wever-Croes: Segun Minister Dowers no tin crisis di criminalidad, tur...
Parlamento a yama minister Dowers den Parlamento diaranson ultimo. E minister a bin Parlamento cu varios director di departamentonan. Parlamentarionan a haci hopi pregunta,...
Evelyn Wever-Croes: Dicon AVP no kier baha peso di belasting di...
AVP ta keda insisti pa NO baha e peso di belasting di pensionadonan. Nan a vota CONTRA e mocion den Parlamento y awor ainda...
Prome Minister Evelyn Wever Croes: “Un di e debenan importante cu...
Prome Minister di pais Aruba, Sra. Evelyn Wever-Croes a comenta cu a caba di trata presupuesto supletorio den Parlamento e siman aki na unda...
Bo no por ta selectivo den proteccion di nos medio ambiente
Diadomingo awor un grupo di hendenan cu ta stima nos naturalesa lo ta demonstrando pa di 5 biaha contra e proyecto na Isla di...
MEP ta recorda cu 27 aña pasa a scrap fecha di...
Fuera di e logronan historico di e Referendum na Maart 1977, e accionnan drastico durante Augustus Scur na 1977, e Conferencia di Mesa Rondo...
Dangui Oduber (MEP): Calidad ta miho cu cantidad den turismo
Pa e ultimo 8 añanan aki turismo a wordo midi pa headcount, es decir pa cantidad di turista cu a bin nos pais. Esaki...
A guia e prome reunion den parlamento dunando espacio y respet
Ta lamenta cu e prome reunion e mester a pone ordo mirando comportacion di fraccion di AVP y di publico, segun Presidente di Parlamento,...
Criminalidad bao di e Gobierno aki ta sigui kibra record
E ola di criminalidad bou e maneho desastroso di e Gobierno actual ta sigui kibra tur record. Den fin di siman nos isla a...
No ta prome biaha cu un persona ta muri pa negligencia...
Segun dr Gerrit Croes, presidente di MEP, no ta prome biaha cu un persona a perde su bida pa via di negligencia medico Ta...


text:
Diadomigo, dia 26 di april 2017, Fundacion pa Talento Musical “Donny Laclé” a presenta un biaha mas su Concierto Dominical den Biblioteca Nacional.
Nos talentonan musical a presenta un programa varia di un calidad hopi halto.
E prome musico tabata Jerry Diaz, un tremendo guitarista, kende a impresiona e publico cu su bunita presentacion; bo por a tende un feneta cay.
Jerry a toca 6 cantica, entre otro: Dust in the wind, When man loves a woman y What a wonderful world. Bunita y relahante!
Den e pausa cu a sigui e Caha di Glas a pasa rond den cua esnan presenta a haci un donacion. Tur fin di aña Fundacion Donny Laclé ta otorga un scholarschip na diferente hoben talento musical pa yuda y motiva nan den na estudio musical.
Despues e programa a continua cu e cantante internacional El Duque Victor Samuel, kende a haci un cos, presentando 5 cantica di su CD nobo, cu ta contene 17 cantica conoci y varia di añanan 60/70.
El a canta 3 cu pista, entre otro Cuando, cuando y dos compaña pa Vivian Lampe riba piano: Ansiedad y Amapola. Mientras e ta canta,Victor ta cana rond y ta gusta inclui e publico pa nan tambe canta un pida di su cantica.
Y el a topa cu Lidwina Booi y Victor no a tuma pa gana y a invita Lidwina pa compañe.
Hunto nan a canta Abo So y a dedic’e na Padu, kende te hasta a canta un pida. Esaki tabata e cherry riba e bolo! E publico a keda encanta.
Pa clausura a haci su debut den nos Concierto Dominical, Grupo Tipico Un Brindis, bou direccion di Vicente Croes, kende ta toca sinfonia di boca.
E grupo ta consisti di 9 integrante: Diferente cantante cu ademas ta toca diferente instrumento. E grupo cu a lanta cu 4 musico djis pa diberti, mientras tanto a crece y awor ta exisiti 5 aña caba. Nan laga e bishitantenan gosa y balia di principio te fin y tur hende a bay cas curason contento.
E proximo Concierto Dominical lo tuma lugar dia 30 di april benidero. Y manera semper entrada ta gratis.


text:
Republica Dominicana y Dominicanonan rond mundo a celebra dia 27 di februari, e di 173 aniversario di nan independencia.
Aki na Aruba e celebracion a cuminsa na Plaza Juan Pablo Duarte cu un acto protocolario.
Mientras e gran ausentenan tabata e Ministernan di Gabinete Mike Eman, partido MEP si tabata hopi bon representa, pa lider di partido sra. Evelyn Wever-Croes kende semper ta atende e eventonan protocolario.
Tambe Parlamentario Glenbert Croes y candidato y Secretario Internacional di partido MEP, Joe Koolman. Pabien na tur Dominicano na Aruba y rond mundo.


text:
Entre e grupo grandi di studiante cu a atende e presentacion duna pa Minister President Mike Eman, tabata presente Mandy Villasmil.
E conclusion cu e hoben ta saca di e encuentro ta cu bo por wak kico tur Gobierno ta haciendo pa Aruba y cu tin un enfoke grandi pa studiantenan bin bek nan isla.
“Esey mi ta haya great, pasobra Aruba tin mester di hende,” Villasmil a conta.
Prome Minister a sinta cu un cantidad di studiante Arubiano na Hulanda diarazon ultimo na ‘De Winkel van Sinkel’ na Utrecht.
Como un studiante di medicina na Universiteit Leiden, ora cu Mandy Villasmil caba cu e parti aki di su estudio, ainda e lo mester completa un specialisacion.
E ramo cu e ta interesa aden aworaki ta investigacion, algo cu no tin na Aruba. Asina mes, e ta contento di wak cu pa hopi otro specialisacion medico, si tin oportunidad.
Ampliacion di hospital, por ehempel, ta habri caminda pa amplia e cuponan di trabou den sector medico.
Den su presentacion, Prome Minister Mike Eman a splica di con kier haci di Aruba e conexion entre Europa y America, pero tambe con kier crea un industria di conocemento.
“Mi ta kere ta hopi duidelijk cu Aruba ta un pais cerca di Sur America, pero parti di Reino Hulandes.
E ta perfecto, e tin tur aspecto di yen cultura rond di dje cu ta haci’e hopi facil pa ta un brug entre diferente pais cu tin.”
Mandy Villasmil a indica cu ta great pa wak cu na Aruba no solamente ta traha riba un mihor economia, pero tambe con esaki ta mehora e calidad di bida di e hendenan.
“Aruba mi ta kere tin un potencial hopi grandi; e no ta djis un isla. E ta haci un impacto vooral riba e tereno green y di sostenibilidad.
Tin hende ta acerca Aruba pa conseho riba e tereno di mercadeo. Nos ta un isla asina chikito, pero cu un impacto asina grandi, dus nos tin algo.”